বিশ্বের ইতিহাসে আইএসপি লাইসেন্স ফি একবারে ২৫ গুণ বাড়ানো একটি নজিরবিহীন ঘটনাই কেবল নয়, এটি একটি বিশ্ব রেকর্ডও বটে। এ ছাড়া আইএসপির মতো কম মুনাফার প্রতিষ্ঠানগুলো বিশ্বের আর কোথাও রাজস্ব ভাগাভাগি করে বা সামাজিক দায়বদ্ধতা তহবিলে টাকা দেয়, এমনটাও কখনো শোনা যায়নি। এ উদ্যোগের ফলে ভোক্তা পর্যায়ে ইন্টারনেটের দাম যে বিপুল পরিমাণে বেড়ে যাবে, তাতে কোনো সন্দেহ নেই। আর যেসব স্থানে দাম বাড়ানো সম্ভব হবে না, সেখানে সেবার মান কমিয়ে দেওয়া হবে।